open-index/open-wikipedia-markdown huggingface dataset:
Fran Núñez

**Francisco Javier Núñez Alonso**, nado en Vigo en 1986, é un director de escena e actor galego.

## Traxectoria 
Doutor en Economía Aplicada pola Universidade de Santiago de Compostela, mestrado en Artes Escénicas e Teoría do Espectáculo pola Universidade do País Vasco, mestrado en Economía da Cultura e Xestión Cultural pola Universidade de Valladolid, licenciado en Publicidade e Relacións Públicas pola Universidade de Vigo e titulado pola Escola Superior de Arte Dramática de Galicia. Fundador das compañías Limiar Teatro e Teatro del Hereje. En xaneiro de 2020 foi nomeado director do Centro Dramático Galego.

## Notas 
## Véxase tamén 
### Ligazóns externas 
* O actor Fran Núñez, novo director do Centro Dramático Galego
Filmes de Colombia propostos ó Óscar ó mellor filme internacional

miniatura|250px|Ciro Guerra, primeiro director colombiano cuxo filme foi nomeado.
**Colombia presentou filmes** para o Óscar ó mellor filme internacional dende o ano 1980. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés.

A proposta colombiana é decidida anualmente polo *Consello Nacional de Cinematografía*, unha póla do Ministerio de Cultura de Colombia. Até o ano 2024, Colombia presentouse a competición 33 veces, sendo nomeado unha vez para o Óscar.

## Propostas 
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. Malia que o filme foi descualificado, Catalina Sandino Moreno foi nomeada ó Óscar á mellor actriz e é a única colombiana en ser nomeada nunha categoría de interpretación.

Ciro Guerra é o director con máis propostas ó premio, cun total de catro filmes, e o seu filme *El abrazo de la serpiente* (2015) é o único filme colombiano en ser nomeado. Os directores Sergio Cabrera, Carlos Moreno e Jorge Alí Triana presentaron os seus filmes dúas veces cada un, mais ningún saíu nomeado. Tódalas propostas colombianas foron rodadas principalmente en castelán, agás *Pájaros de verano* (2018) que foi rodada principalmente en lingua wayuu.

## Notas
Perro come perro

***Perro come perro*** é un filme colombiano de 2008 dirixido por Carlos Moreno. Relata a historia de dous asasinos ó servizo dun poderoso empresario de Cali desexoso de vingar a morte do seu afillado e recuperar os seus cartos roubados. Estreouse no Festival de Cinema de Sundance de 2008. Foi escollido como candidato de Colombia ó Óscar ó mellor filme en lingua non inglesa na 81ª edición dos premios, mais finalmente non foi nomeado.

## Personaxes 
* Marlon Moreno como Víctor Peñaranda
* Óscar Borda como Eusebio Benítez
* Blas Jaramillo como "El Orejón"
* Paulina Rivas como Iris
* Álvaro Rodríguez como Silvio Sierra
* Andrés Toro como Zabala

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 81ª edición dos Óscar

### Ligazóns externas 
* 
* Ficha en BoxOfficeMojo 
* Ficha en RottenTomatoes
Soñar no cuesta nada

***Soñar no cuesta nada*** é un filme colombo-arxentino de 2006 producido por CMO Producciones e dirixido por Rodrigo Triana. Baséase en feitos reais. Foi o filme coa recadación máis alta durante o ano 2006 en Colombia, con 1&nbsp;198&nbsp;172 espectadores, e foi nomeado a numerosos premios, como o Goya ó mellor filme estranxeiro de fala hispana de 2007. Tamén foi o candidato de Colombia ó Óscar ó mellor filme en lingua non inglesa na 79ª edición dos premios, mais finalmente non foi nomeado.

Por mor do éxito comercial, a produtora Clara María Ochoa realizou unha secuela presentada como serie de televisión titulada *Regreso a la guaca* emitida por Canal RCN en 2009.

## Personaxes 
* Diego Cadavid como Silvio Lloreda
* Juan Sebastián Aragón como Nelson Venegas
* Manuel José Chávez como Helmer Porras 
* Carlos Manuel Vesga como Justo Perlaza
* Marlon Moreno como Tenente Víctor Solorzano
* Verónica Orozco como Dayana
* Carolina Ramírez como Herlinda
* Carlos Vergara como Cabo Edmundo Catano
* Julián Díaz como Lozano

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 79ª edición dos Óscar

### Ligazóns externas 
*
Los colores de la montaña

***Los colores de la montaña*** é un filme colombo-panameño de 2010 dirixido por Carlos César Arbeláez. Foi estreado e galardoado no Festival Internacional de Cinema de Donostia, e en Colombia estreouse o 11 de marzo de 2011.

Gañou o Premio Faisán Dourado na 16º edición do Festival Internacional de Cinema de Kerala. Foi escollido como candidato de Colombia ó Óscar ó mellor filme en lingua non inglesa na 84ª edición dos premios, mais finalmente non foi nomeado

## Personaxes 
* Genaro Aristizábal
* Natalia Cuéllar
* Hernán Méndez
* Hernán Mauricio Ocampo como Manuel
* Nolberto Sánchez como Julián

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 84ª edición dos Óscar

### Ligazóns externas 
*
El cartel de los sapos

***El cartel de los sapos*** é un filme colombiano de 2011 dirixido por Carlos Moreno. Foi escollido como candidato de Colombia ó Óscar ó mellor filme en lingua non inglesa na 85ª edición dos premios, mais finalmente non foi nomeado.

## Personaxes 
* Manolo Cardona como Martín
* Tom Sizemore como Axente da DEA Sam Mathews
* Juana Acosta como Sofía
* Kuno Becker como Damian
* Diego Cadavid como Pepe Cadena
* Robinson Díaz como El Cabo
* Julián Arango como Guadana
* Andrés Parra como Anestesia
* Fernando Solórzano como Oscar Cadena
* Juan Pablo Raba como Pirulo
* Ilja Rosendahl como garda da prisión
* Jhonny Rivera como Antonio Villegas
* Pedro Armendáriz, Jr. como o señor da droga mexicano *Modesto*

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 85ª edición dos Óscar

### Ligazóns externas 
* 
* Ficha en RottenTomatoes
La playa DC

***La playa DC*** é un filme colombiano de 2012, en coprodución co Brasil e Francia, dirixido e escrito por Juan Andrés Arango. Está protagonizado por Luis Carlos Guevara, James Solís e Andrés Murillo. Competiu na sección *Un Certain Regard* no Festival Internacional de Cinema de Cannes de 2012 e foi escollido como candidato de Colombia ó Óscar ó mellor filme en lingua non inglesa na 86ª edición dos premios, mais finalmente non foi nomeado.

## Sinopse 
Tomás é un rapaz afrocolombiano desprazado dende Buenaventura até a cidade de Bogotá por mor da violencia. Alí debe emprender a busca de Jairo, o seu irmán máis novo, que desapareceu nas rúas desta gran cidade.

## Personaxes 
* Luis Carlos Guevara como Tomás
* James Solís como Chaco
* Andrés Murillo como Jairo

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar

### Ligazóns externas 
*
Alias María

***Alias María*** é un filme colombiano de 2015 dirixido por José Luis Rugeles Gracia. Estreouse na sección Un Certain Regard do Festival Internacional de Cinema de Cannes de 2015. Recibiu o premio *Cabras Douradas* ó mellor filme para a mocidade no Festival Ale Kino! de 2016. Foi escollido como candidato de Colombia ó Óscar ó mellor filme en lingua non inglesa na 89ª edición dos premios, mais finalmente non foi nomeado.

## Sinopse 
Conta a historia de María, unha nena de 13 anos membro dunha unidade guerrilleira de Colombia. Ela é enviada nunha misión especial xunto con outras tres persoas para poñer a salvo o fillo do comandante, estando ela mesma embarazada.

## Personaxes 
* Carlos Clavijo como Mauricio
* Anderson Gómez como Byron
* Carmenza González como muller do doutor
* Lola Lagos como Diana
* Julio Pachón como doutor
* Erik Ruiz como Yuldor
* Karen Torres como María
* Fabio Velazco como o comandante

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
Pariente

***Pariente*** é un filme colombiano de 2016 dirixido por Iván Gaona. Foi escollido como candidato de Colombia ó Óscar ó mellor filme en lingua non inglesa na 90ª edición dos premios, mais finalmente non foi nomeado.

## Sinopse 
Mariana, o amor eterno de Willington, está preparando o seu casamento con René, o curmán do seu exmozo. Namentres Willington tenta recuperala, o rumor dun ladrón na cidade e unha serie de mortes violentas que lles lembran o pasado porán en perigo a nova familia de Mariana.

## Personaxes 
* René Díaz Calderón como René
* Willington Gordillo como Willington
* Leidy Herrera como Mariana
* Heriberto Palacio como Heriberto
* Suetonio Hernández como Suetonio

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 90ª edición dos Óscar

### Ligazóns externas 
* 
* Ficha en RottenTomatoes
Umbo (bivalvos)

300px|miniatura|Esquema da valva esquerda dun bivalvo

O **umbo**, ou **umbón**, é o vértice, a parte máis antiga das valvas dos moluscos bivalvos, situado nas proximidades do ligamento (estrutura que une ambas as valvas).

## Etimoloxía 
Os termos **umbo** e **umbón** derivan do latín *umbus, -onis*, "a parte central prominente do escudo dos lexionarios".

## Características 
miniatura|300px|Diagrama da cuncha dun bivalvo viestadesde o lado dorsal. **1:** Plano de simmetría. **2:** Liñas de crecemento. **3:** Ligamento. **4**: Umbo.

O umbo é a parte máis elevada de cada valva da cuncha dun molusco bivalvo (tamén está presente nos univalvos). Normalmente contén o *pico* da valva, que é o punto máis antigo dela, e o seu grao de relevancia e a súa posición respecto á liña da charneira son ás veces útiles para distinguiren taxons de bivalvos.

O umbo fórmase mentres o animal é xuvenil e o crecemento radial continúa posteriormente por esa área. O umbo sitúase por encima da liña da charneira. Nos bivalvos nos que os umbos non sobresaen, como é o caso dalgúns mexillóns, os umbos poden, aínda así, identificarse facilmente examinando as liñas de crecemento concéntricas da cuncha.

O termo umbo tamén se usa nas descricións anatómicas dos braquiópodos como o lugar de orixe do crecemento das súas valvas.

## Tipos de umbos 
Os umbos poden estar situados de diversas maneiras, recibindo adxectivos particulares:
* Moitas veces os umbos están inclinados cara a adiante (umbos **prosoxiros**).
* Moitas outras están disoistos cara a atrás (umbos **opistoxiros**).
* Poden tamén estar dispostos verticalmente (umbos **ortoxiros**). 
* Ás veces poden, raramente, estar apenas afastados entre si, como no xénero *Arca*.

Tamén se denomina umbo o lugar onde se encontra a *prodissoconcha*, a cuncha rudimentaria ou embrionaria, na cal se inicia o desenvolvemento dun molusco bivalvo.

## Galería de imaxes 

Mercenaria campechiensis valve view.JPG|Valva esquerda dunha xuvenil *Mercenaria campechiensis* vista dorsalmente para amosar a lúnula de cor marrón á dereita, xunto ao umbo dirixido cara a adiante.
Cucullaea labiata 3.JPG|Vista lateral de toda a cuncha de *Cucullaea labiata*. Os umbos están na parte superior da imaxe.
Cucullaea labiata 2.JPG|Vista das valvas, separadas, de *Cucullaea labiata*, mostrando o umbo (parte superior).
Natural History - Mollusca - Noahs Ark.png|Ilustración do molusco *Arca tetragona*, mostrando a distancia entre os seus umbos (abaixo).
Broadstairs - Mytilus edulis 2.jpg|Na parte superior, o umbo de *Mytilus edulis*, lixeiramnre xirado á dereita.

## Notas
Umbo (arma)

[miniatura|250px|Umbo dun escudo lombardo ([século VII).]]
**Umbo**, ou **umbón**, é unha peza, normalmente feita de metal, que se colocaba na parte central externa dos escudos dos soldados, para darlle un carácter ofensivo a dita arma, deseñada inicialmente con fins defensivos.

## Etimoloxía 
Os termos **umbo** e **umbón** derivan do latín *umbus, -onis*, "a parte central prominente do escudo dos lexionarios".

## Características 
O umbo é unha peza redonda, convexa ou cónica, situada no centro dun escudo. Adoitaban ser metálicos, pero tamén se podían facérense de madeira. Orixinarimente foi deseñado para desviar golpes do centro dos escudos redondos, aínda que tamén subministraban un lugar para montar a agarre do escudo. Co paso do tempo e os escudos con umbos curvados fóronse facendo máis populares, e substituíron o agarre do escudo, co que o umbo acabou converténdose máis ben nunha peza ornamental.

Moitas veces, os umbos non estaban presentes en escudos non circulares debido ás diferenzas na técnica; cun escudo redondo, pódese facer un golpe cara a escudo contrarioo, mentres que cun umbo podíanse bloquear os ataques pivotando o escudo sobre o corpo. Un umbo proporcionaba unha vantaxe significativa para desviar golpes.

## Historia 
O primeiro umbo atopado na prehistoria era de bronce. Na época medieval os umbos dos escudos eran fabricados a partir de follas de ferro ou de aceiro. Comezou sendo unha folla plana e relativamente delgada, que se obtiña fundido o metal nun recipiente, e que logo podía ser alisada e puída.

O umbo foi utilizado na antiga Grecia, nos escudos da infantaría hoplita. Foi tamén adoptado polas lexións romanas, que golpeaban cos seus umbos como unha forma de abrirse paso para poder atacar coa espada ou gladio.

## Galería de imaxes 

Umbo de escudo vetón - M.A.N.jpg|Umbo de escudo vetón (séculos III-II a. C.)
Tachón de escudo ibero de hierro (siglos III-II a. C.).jpg|Umbo de escudo ibero (séculos III-II a. C.)
Umbo.png|Escudo con umbo
Scutum umbo.jpg|Umbo nun escudo romano
Umbone.jpg|Umbo lombardo
TemplePyx.JPG|Normandos con umbos sobre os seus escudos, entre 1140-1150

## Notas 
## Véxase tamén 
### Bibliografía 
* Brethenoux, J.-P. (2004): "Armes et techniques de combat des Gaulois au Ier siècle av. J.-C." *Histoire antique*. Hors-série n° 5: 60-69.    
* Peralta, S. (2005): *Los cántabro antes de Roma*. Madrid: Real Academia de la Histor ia. ISBN 84-8951-259-0.
* Rapin, A. (1991): " L'armement". En: Moscati, S., ed.: *Les Celtes*. Milano: Bompiani.

### Ligazóns externas 
* L'umbo du bouclier, en ''Encyclopédie de l'Arbre Celtique .
La virgen de los sicarios

***La virgen de los sicarios*** é un filme Colombiano de 1999 dirixido por Barbet Schroeder, adaptación da novela homónima de Fernando Vallejo. É unha coprodución internacional entre Colombia, Francia e España. Conta a historia dun autor colombiano que regresa a Medellín logo de trinta anos de ausencia e que se ve rodeado pola atmosfera de violencia e asasinatos causados polo cartel da droga. Foi candidato de Colombia ó Óscar ó mellor filme en lingua non inglesa na 74ª edición dos premios, mais finalmente non foi nomeado.

## Personaxes 
* Germán Jaramillo como Fernando
* Anderson Ballesteros como Alexis
* Juan David Restrepo como Wilmar
* Manuel Busquets como Alfonso

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 74ª edición dos Óscar

### Ligazóns externas 
*
Psychopomp

***Psychopomp*** é o primeiro álbum de estudio de Japanese Breakfast, o proxecto musical en solitario de Michelle Zauner, de Little Big League. O disco foi publicado o 1 de abril de 2016 a través do selo Yellow K Records nos Estados Unidos e internacionalmente o 19 de setembro a través de Dead Oceans.

## Listaxe de cancións 
## Notas
Monos (filme)

***Monos*** é un filme de 2019 dirixido por Alejandro Landes, escrito por Landes e Alexis Dos Santos e producido por Fernando Epstein, Santiago Zapata, Cristina Landes e o propio Landes. Está protagonizado por Julianne Nicholson e Moisés Arias. O filme conta a historia dun grupo de guerrilleiros adolescentes asignados para vixiar un refén. Lanzouse en Colombia o 15 de agosto de 2019 e nos Estados Unidos fíxose o 13 de setembro de 2019 a través de Neon e Participant, recibindo valoracións positivas por parte da crítica.

A súa estrea internacional fíxose no Festival de Sundance o 27 de xaneiro de 2019, onde gañou o Premio Especial do Xurado na categoría World Cinema Dramatic. Foi escollido como candidato de Colombia ó Óscar ó mellor filme en lingua non inglesa na 92ª edición dos premios, mais finalmente non foi nomeado. Tamén foi o candidato ó Premio Goya á mellor película estranxeira de fala hispana na XXXIV edición dos premios.

## Personaxes 
* Julianne Nicholson como "Doutora" Sara Watson
* Moisés Arias como Patagrande
* Sofía Buenaventura como Rambo
* Julian Giraldo como Lobo
* Karen Quintero como Lady
* Laura Castrillón como Sueca
* Deiby Rueda como Pitufo
* Esneider Castro como Boom Boom
* Paul Cubides como Perro
* Wilson Salazar como o mensaxeiro
* Jorge Román como o mineiro

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
### Ligazóns externas 
*
Filmes de España propostos ó Óscar ó mellor filme internacional

[miniatura|[José Luis Garci dirixiu o primeiro filme en gañar o premio, *Volver a empezar*.]]
**España presentou filmes** para o Óscar ó mellor filme internacional dende a creación do premio. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.

Até o ano 2020, vinte filmes españois foron nomeados ó Óscar ó mellor filme internacional, gañando o premio catro deles: *Volver a empezar* en 1982, *Belle Époque* en 1993, *Todo sobre mi madre* en 1999 e *Mar adentro* en 2004. Entre tódolos países que presentaron filmes ó premio, España está clasificada no terceiro posto en termos de filmes gañadores, detrás de Italia (dez premios) e Francia (nove premios) e está empatado co Xapón e Dinamarca (catro premios), e é terceiro en termos de nomeamentos, detrás de Francia (trinta e catro nomeamentos) e Italia (vinte e sete nomeamentos).

Dende a década de 1980, as propostas españolas son decididas anualmente pola Academia das Artes e as Ciencias Cinematográficas de España (AACCE). Dende o ano 2001, a Academia crea unha lista curta de tres filmes antes de anunciar o filme español candidato.

Pedro Almodóvar representou a España nesta competición sete veces, conseguindo tres nomeamentos, incluíndo unha vitoria. José Luis Garci representou a España seis veces, acadando catro nomeamentos e gañando unha vez. Carlos Saura representou a España cinco veces.

Tódalas propostas foron rodadas principalmente en castelán, coas excepcións de *Ese oscuro objeto del deseo* (francés e castelán), *Pa negre* (catalán), *Loreak* (éuscaro), *Estiu 1993* (catalán) e ''Alcarràs (catalán).

## Propostas 
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou España para a súa valoración pola Academia co respectivo ano e cerimonia de entrega.

## Notas
The Witcher (serie de televisión)

***The Witcher*** é unha serie de televisión polaco-estadounidense de fantasía e drama producida por Lauren Schmidt Hissrich. Está baseada na serie de libros homónima escrita polo escritor polaco Andrzej Sapkowski. A primeira tempada, que consta de oito episodios, estreouse en Netflix o 20 de decembro de 2019. Unha segunda tempada foi anunciada para a súa estrea en 2021.

Ambientado nun mundo ficticio medieval coñecido como "o Continente", *The Witcher* conta a historia dun solitario cazador de monstros, Geralt de Rivia (Henry Cavill), a maga Yennefer de Vengerberg (Anya Chalotra) e a princesa de Cintran Ciri (Freya Allan), cuxos destinos están entrelazados. A primeira tempada está baseada nos libros *Ostatnie życzenie* e *Miecz przeznaczenia*, unha colección de historias curtas que preceden a saga principal de *Witcher*. Explora eventos que deron forma ós tres personaxes principais, antes dos seus primeiros encontros entre eles.

A primeira tempada estreouse subtitulada en galego en Netflix o 10 de setembro de 2022.

## Notas 
## Véxase tamén 
### Ligazóns externas 
* 
* Páxina oficial 
### Outros artigos 
* Lista de títulos con versión en galego nas plataformas de streaming
Mertxe Aizpurua

**Mertxe Aizpurua Arzallus**, nada en Usurbil, Guipúscoa o 18 de xaneiro de 1960, é unha política e xornalista vasca e deputada nas lexislaturas XIII e XIV. É a voceira do Grupo Parlamentario de EH Bildu.

## Traxectoria 
Aizpurua naceu no concello guipuscoano de Usurbil en 1960. É licenciada en Ciencias da Información.

Foi editora do xornal Egin e da revista *Punto y Hora de Euskal Herria*. En setembro de 1983 *Punto y Hora* publicou un editorial sobre os "soldados" nacionalistas vascos e unha entrevista cun irmán dun membro de ETA morto por manipular un artefacto explosivo no concello navarro de Tafalla. En outubro de 1984, a Audiencia Nacional condenou a Aizpurua por "apoiar o terrorismo" e condenouna a un ano de prisión e prohibiulle traballar como xornalista durante un ano.

É fundadora do xornal Gara, sendo directora entre 1999 e 2004. En xuño de 2001 foi interrogada polo xuíz da Audiencia Nacional Baltasar Garzón despois de que Gara publicase unha entrevista con dous líderes de ETA. O caso contra Aizpurua foi desestimado finalmente en marzo de 2004.

É directora do xornal dominical, *7K*, de Gara.

Aizpurua participou nas eleccións locais de 2011 como candidata da alianza electoral Bildu en Usurbil e foi elixida concelleira. Foi alcaldesa de Usurbil de 2011 a 2015 e presidenta da Udalbiltza de 2012 a 2015.

## Vida persoal 
Está casada e ten un fillo.

## Notas
Dummy

***Dummy*** foi o álbum debut no ano 1994, da banda de trip hop Portishead, considerado clave dentro deste estilo musical, xunto con outras bandas como Massive Attack ou Tricky. Este novo xénero musical coñeceríase tamén como *Bristol sound*, debido a que a maior influencia partía de grupos e selos discográficos de Bristol.

A banda Portishead estaba formada pola cantante Beth Gibbons e os músicos Geoff Barrow, Adrian Utley e Dave McDonald.

Considerado polos críticos como un clásico, e como un dos discos máis influentes dos anos 1990, Dummy tiña un estilo máis escuro que o que facía o resto de bandas de tri hop. Apareceron dous singles, *Sour Times* e *Glory Box*.

En 1995 gañou o Mercury Music Prize, premio concedido anualmente ao mellor disco británico ou irlandés. En 1998, os lectores da revista Q elixiron a Dummy como o décimo sexto mellor álbum da historia. Na lista de Rolling Stone dos 500 mellores álbums de toda a historia que apareceu en 2003, o disco quedou no posto 419.

No 2019 o xornal español *El Pais* recoñeceu 25 anos máis tarde *Dummy* como un dos LP clave da música da década de 1990.

## Lista de cancións 
## Notas 
## Véxase tamén
### Ligazóns externas
* Entrevista con Geoff Barrow (en inglés)
* Dumb, disco remix de *Dummy* (en inglés)
Filmes de Irlanda propostos ó Óscar ó mellor filme internacional

**Irlanda presentou filmes** para o Óscar ó mellor filme internacional dende o ano 2007. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. Malia que Irlanda ten unha próspera industria cinematográfica, a maioría dos filmes son producidos en inglés e polo tanto non poden ser elixidos para o premio. Até o ano 2024, presentáronse once filmes irlandeses ó Óscar ó mellor filme internacional, e un deles, *An Cailín Ciúin* foi nomeado na 95ª edición dos Óscar. A Academia Irlandesa de Cinema e Televisión (IFTA polas súas siglas en inglés) é a encargada de presentar os candidatos de Irlanda. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou Irlanda para a súa valoración pola Academia co respectivo ano e cerimonia de entrega.

## Notas
Song of Granite

***Song of Granite*** é un filme irlandés de 2017 dirixido por Pat Collins. Foi escollido como o candidato irlandés para o Óscar ó mellor filme en lingua non inglesa na 90 edición dos premios, mais finalmente non foi nomeado.

## Sinopse 
O filme retrata as orixes e o ascenso do cantante irlandés de folk Joe Heaney.

## Personaxes 
* Colm Seoighe como Joe 1
* Mícheál Ó Confhaola como Joe 2
* Macdara Ó Fátharta como Joe 3
* Leni Parker como Mrs. Rosenblatt
* Alain Goulem como Alan Lomax
* Jaren Cerf como Rosie

## Notas 
## Véxase tamén 
### Outros artigos 
* Filmes de Irlanda propostos ó Óscar ó mellor filme internacional
* Filmes propostos ó mellor filme internacional na 90ª edición dos Óscar

### Ligazóns externas 
*
Portishead (album)

***Portishead*** é o segundo álbum de estudio por banda electrónica inglesa ***Portishead***, editado no 1997 por Go! Discos.

## Edición 
Editado en setembro de 1997, o álbum logrou Nº 2 no UK Album Chart e Nº 21 no *Billboard* 200 mapa.

En 3 de decembro de 2008, Xapón de Música Universal re-edita Dummy e *Portishead* como SHM versión de CD.

## Recepción 
*Portishead, o album* foi aclamado pola crítica log da súa edición. O *xiro* enxalzou o rexistro e anotou que a banda creou un "gothic", "mortal" e "trippy" atmosfera. Comentando no textures da música, xornalista de música Barry Walters observou que o grupo conseguía "máis escuro, máis profundo e máis perturbando" en comparación ao seu Dummy de edición anterior. Despois de tres LP,s e 11 anos parece que sacarán novo disco no 2020 .

## Eloxios 
## Listaxe de cancións 
## Créditos 
Todas as cancións as produciron Portishead, o grupo formado por Geoff Barrow (Batería, programación, samples), Adrian Utley (guitarra, baixo, sintetizador e piano), Beth Gibbons (voz e letras) e Dave McDonald.

## Notas
Robin Cousins

**Robin Cousins**, nado en Bristol o 17 de agosto de 1957, é un ex patinador sobre xeo británico. Foi campión olímpico e europeo en 1980, tres veces medallista do mundial (1978–1980) e catro veces campión británico (1977–1980), logrando todos estes títulos durante a súa carreira como afeccionado. Continuou cunha carreira como profesional con éxito e posteriormente protagonizou espectáculos sobre xeo, ademais de producir algúns el mesmo. Era quen de xirar en calquera sentido, horario ou antihorario, habilidade pouco frecuente nun patinador artístico.

Fóra da pista de xeo, Cousins comentou eventos de patinaxe artística para a BBC, e actuou como xuíz no programa *Dancing on Ice* da ITV entre 2006 e 2014. Tamén apareceu en producións teatrais, incluído no West End.

## Vida persoal 
Cousins sufriu un total de oito operacións, incluída a substitución dun xeonllo con máis de cincuenta anos. Os seus problemas comezaron nos Campionatos do Mundo de 1977, cando a cartilaxe do xeonllo esquerdo se desgarrou.

O 10 de marzo de 2012, apareceu no concurso *All Star Family Fortunes* cos seus sobriños Tristan, Robin, James e Oliver. Tamén apareceu no concurso *Tipping Point* en agosto de 2013.

## Resultados 
### Carreira como afeccionado 
### Carreira profesional 
## Notas 
## Véxase tamén 
### Ligazóns externas 
* Cousins Entertainment
* Robin Cousins skates to Julian Lloyd Webber's music Television appearance, YouTube
Gertrude Blanch

**Gittel Kaimowitz**, nada en Kolno (Imperio Ruso, posteriormente en Polonia) o 2 de febreiro de 1897 e finada en San Diego o 1 de xaneiro de 1996, foi unha matemática estadounidense coñecida como **Gertrude Blanch**, pioneira da análise numérica e a computación. Foi líder do Mathematical Tables Project de Nova York dende os seus comezos. Traballou posteriormente como directora axudante e líder de análise numérica na división de computación de UCLA e foi a xefa de investigación matemática para o Laboratorio de Investigación Aerospacial da base da forza aérea Wright-Patterson en Dayton, Ohio.

## Traxectoria 
### Primeiros anos e educación 
Blanch naceu en Kolno, filla de Wolfe Kaimowitz e Dora Blanc. Kolno era historicamente parte de Polonia, mais nese tempo pertencía ao Imperio Ruso. Blanch era a máis nova de sete fillos. Wolfe Kaimowitz emigrou aos Estados Unidos, e en 1907, Dora Blanc, Gertrude e outra filla máis uníronse a el en Nova York.

Blanch asistiu a escolas públicas neoiorquinas. En 1914 graduouse do Eastern District High School de Brooklyn. Máis tarde ese ano, Kaimowitz faleceu, así que Blanch decidiu procurar un emprego para axudar a súa familia. Traballou durante catorce anos en postos de oficinas, aforrando cartos para a escola. Converteuse en cidadá estadounidense en 1921. Despois de que morrese a súa nai en 1927, Blanch comezou a tomar clases nocturnas no Washington Square College, parte da Universidade de Nova York. En 1932, Blanch recibiu o seu grao de Bachelor of Science en matemáticas cun *minor* en física pola Universidade de Nova York. Ese mesmo anos, cambiou o seu nome de Kaimowitz a Blanch, versión americanizada do nome da súa nai. Recibiu o seu Ph.D. pola Universidade Cornell en xeometría alxébrica en 1935. están dispoñibles no Charles Babbage Institute da Universidade de Minnesota, Minneapolis.

## Publicacións 
Blanch publicou máis de trinta artigos sobre aproximación funcional, análise numérica e funcións de Mathieu.

## Honras e premios 
* Federal Woman's Award (1964)

## Notas 
## Véxase tamén 
### Bibliografía 
* Grier, David Alan, "Gertrude Blanch of the Mathematical Tables Project", *Annals of the History of Computing*, 19.4 (1997), 18–27.
* Grier, David Alan, "The Math Tables Project of the Work Projects Administration: the reluctant start of the computing era", *Annals of the History of Computing*, 20 (1998), 33–50.
* Grier, David Alan, "When Computers Were Human", 2005.
### Outros artigos 
* Mujeres matemáticas. Trece matemáticas, trece espejos
### Ligazóns externas 
*"Gertrude Blanch", Biographies of Women Mathematicians , Agnes Scott College
*Gertrude Blanch Papers, 1932-1996 Charles Babbage Institute, University of Minnesota, Minneapolis.
*Computer Oral History Collection: Dr. Gertrude Blanch, 1969-1973 Smithsonian National Museum of American History
*Gertrude Blanch, The History of Numerical Analysis and Scientific Computing 
*Blanch Biography, University of St Andrews
Alan Shugart

**Alan Field Shugart**, nado nos Ánxeles o 27 de setembro de 1930 e finado en Monterey (California) o 12 de decembro de 2006, foi un enxeñeiro, empresario e executivo de negocios estadounidense, cunha carreira que definiu a industria das unidades de disco modernas.

## Traxectoria 
Naceu nos Ánxeles e graduouse pola Universidade de Redlands, recibindo un grao de enxeñaría física.

Comezou a súa carreira en 1951 como enxeñeiro de campo en IBM. En 1955 pasou ao laboratorio de IBM en San Jose, onde traballou no IBM 305 RAMAC. Ascendeu a través dunha serie de postos cada vez máis importantes ata chegar a ser Direct Access Storage Product Manager, responsábel dos produtos para almacenamento en disco, o negocio máis rendíbel de IBM nesa época. Entre os grupos comandados por Shugart estaba o equipo que inventou o disco flexíbel.

Shugart uniuse a Memorex en 1969 como vicepresidente da súa división de equipos e liderou o desenvolvemento dos seus subsistemas de almacenamento en disco 3660 (compatibles con IBM 2314) e 3670 (compatibles con IBM 3330). O seu equipo tamén desenvolveu Memorex 650, un dos primeiros discos flexíbeis dispoñíbeis comercialmente.

Fundou Shugart Associates en febreiro de 1973 e resignou como CEO en outubro de 1974. A compañía foi adquirida máis tarde por Xerox. Entón, el e Finis Conner crearon Shugart Technology en 1979, que axiña cambiou o seu nome a Seagate Technology.

Con Shugart como CEO, Seagate converteuse na maior fabricante independente do mundo de unidades de disco e compoñentes relacionados. En xullo de 1998, Shugart dimitiu do seu posto en Seagate.

Shugart faleceu o 12 de decembro de 2006 en Monterey, California, de complicacións por unha cirurxía cardíaca que sufrira seis semanas antes.

## Premios 
Recibiu en 1997 o IEEE Reynold B. Johnson Information Storage Systems Award. En 2005, foi nomeado membro do Computer History Museum "polas súas contribucións á creación da industria moderna das unidades de disco".

## Notas 
## Véxase tamén 
### Ligazóns externas 
*Al Shugart's Speech At Conference marking 100th Anniversary of Magnetic Recording, December 14, 1998
*Al Shugart milestones at Computer History Museum
*Al Shugart biography at Computer History Museum
Heriberto I de Vermandois

**Heriberto** ou **Herberto I de Vermandois**, nado ao redor do 850 e finado entre 900 e 907, foi señor de Péronne e de Saint-Quentin, conde de Soissons, conde de Vermandois e Meaux de 896 ata a súa morte. Era fillo de Pipino e polo tanto neto de Bernaldo, rei de Italia.

## Traxectoria  
Aparece no 877 na corte do rei Carlos II o Calvo e é citado en 889 como fiel do rei Eudes ou Odon I. En 896 converteuse no conde de Vermandois, sucedendo ao nibelúnxida Teodorico, que probabelmente era o seu avó materno. Nos anos seguintes, herdou varios condados (Soissons, Meaux e Vexin), propiedade doutros Nibelunxidas. Este conxunto formou unha marca militar creada no 890 para loitar contra os normandos. Suponse que morreu en 902, asasinado por orde de Balduíno II de Flandres.

A súa esposa é descoñecida. Estudos recentes suxiren que se chamaba Leutgarda e que sería filla do conde de Troyes Adalelmo. Tiveron a:

* Herberto ou Heriberto II (880-943), conde de Vermandois, Meaux e Soissons. 
*Beatriz, casada arredor de 895 con Roberto I, rei de Francia († 923).
* Cunegunda, casada arredor de 915 con Odón I, conde de Wetterau.

## Véxase tamén 
### Bibliografía 
* Christian Settipani, La Préhistoire des Capétiens (Nouvelle histoire généalogique de la maison d'auguste de France, vol. 1), ed. Patrick van Kerrebrouck, 1993 ().
Manuel Fraga Fentanes

**Manuel Fraga Fentanes**, nado en San Xurxo de Sacos (concello de Cotobade) o 26 de novembro de 1889 e finado no mesmo concello o 11 de agosto de 1936, foi un xastre e agrarista galego.

## Traxectoria 
Emigrou a Arxentina e instalouse en Buenos Aires como xastre. De volta a Galicia, pertenceu á Sociedade de Oficios Varios de San Xurxo de Sacos e foi tesoureiro da Sociedade de agricultores de San Xurxo de Sacos reconvertida en sindicato agrícola en abril de 1936. Logo do golpe de Estado do 18 de xullo de 1936 marchou a unha casa-panadería dun amigo en Seixo (Marín) e permanece alí uns días ata que o seu fillo máis novo foi buscalo. Retornou a San Xurxo e foi citado ao cuartel da Garda Civil onde o obrigaron a asinar un papel en branco. A noite do 10 ao 11 de agosto catorce gardas cívicos irromperon na súa casa, rexistrárona na busca do estandarte da Sociedade de Agricultores que non atoparon, e levaron detido a Manuel. Asasinado, despois de escachizalo, botárano por un terraplén de máis de tres metros de altura. O seu cadáver apareceu preto da Ponte da Rocha. Foi soterrado en Tenorio porque non lle permitiron á familia levalo para o cemiterio de San Xurxo. Á súa muller Balbina rápanlle o pelo e prohíbenlle chorar en público. En 1948 permítenlle trasladar os restos de Manuel do cemiterio de Tenorio ao panteón de San Xurxo.

## Vida persoal 
Casou con Balbina Vilán Quinteiro e tivo tres fillos: Evangelina, Manuel e José Fraga Vilán.

## Notas 
## Véxase tamén 
### Bibliografía 
* Memoria histórica de Balbina e Manuel

### Ligazóns externas 
* Balbina Vilán Quinteiro
Células HUAEC

As **células HUAEC** (do inglés *Human umbilical artery endothelial cells* ou células endoteliais de arteria umbilical humana) son células derivadas do endotelio das arterias do cordón umbilical. Estas células cultívanse e utilízanse como sistema modelo de laboratorio para o estudo da función e patoloxía de células endoteliais (por exemplo, na aterosclerose). As HUAECs teñen unha morfoloxía “pavimentosa”.

## Notas 
## Véxase tamén 
### Outros artigos 
* Células HUVEC

### Ligazóns externas 
* Human Umbilical Artery Endothelial Cells(HUVEC) Catalog #8010 en ScienCell Research Laboratories, inc.
Gabinete numismático

A expresión **gabinete numismático** fai referencia a varios artigos:

* **Gabinete Numismático da Biblioteca Nacional de Francia**, o departamento de numismática desa institución francesa;
* **Gabinete Numismático da Biblioteca Real de Bélxica**, o departamento de numismática desa institución belga;
* **Gabinete Numismático de Berlín**, colección e museo públicos de numismática en Berlín, Alemaña;
***Gabinete Numismático da Casa da Moeda de Polonia**, colección e museo públicos de numismática en Varsovia, Polonia;
***Gabinete Numismático da Universidade de Uppsala**, colección e museo universitarios en Uppsala, Suecia;
* **Gabinete Numismático de Cataluña**, departamento de numismática do Museo Nacional de Arte de Cataluña;
* **Gabinete Numismático de Dresden**, colección e museo públicos de numismática en Dresden, Alemaña;
***Gabinete Numismático de Estocolmo**, colección e museo públicos de numismática en Estocolmo, Suecia;
***Gabinete Numismático Oriental de Jena**, gabinete da Universidade de Jena, en Alemaña;
***Gabinete Numismático de Oslo**, colección e museo públicos de numismática en Oslo, Noruega;
***Gabinete Numismático de Viena**, colección e museo públicos de numismática en Viena, Austria;
***Gabinete Numismático do Museo de Belas Artes de Lión**, o departamento de numismática desa institución lionesa;
***Gabinete Numismático do Museo Estatal de Württemberg**, en Stuttgart.
***Gabinete Numismático do Museo Nacional de Hungría**, en Budapest.

## Véxase tamén 
* **Gabinete de Numismática**, un dos núcleos museolóxicos do Museo da Cidade do Porto, en Portugal.
Münzkabinett

A expresión **Münzkabinett** fai referencia a varios artigos:

* **Münzkabinett (Berlín)**, colección e museo públicos de numismática en Berlín, Alemaña;
* **Münzkabinett (Dresden)**, colección e museo públicos de numismática en Dresden, Alemaña;

* **Münzkabinett (Viena)**, colección e museo públicos de numismática en Viena, Austria;
***Orientalisches Münzkabinett Jena**, colección numismática da Universidade de Jena, en Turinxia, Alemaña.
Filmes do Senegal propostos ó Óscar ó mellor filme internacional

[miniatura|[Alain Gomis, director do primeiro filme senegalés presentado a competición]]
O **Senegal presentou filmes** para o Óscar ó mellor filme internacional por primeira vez no ano 2017. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.

## Propostas 
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou o Senegal para a súa valoración pola Academia co respectivo ano e cerimonia de entrega.

## Notas
Víctor Trabazo Serapio

**Víctor Trabazo Serapio de Figueroa**, nado en Meaño o 23 de marzo de 1896 e finado en 1936, foi un mestre e político galego.

## Traxectoria 
Mestre, foi responsable da escola infantil da confraría da Illa de Arousa dende 1926. En 1927 foi destinado á escola de Covas (Montederramo).  Dende 1929 foi mestre na escola de Xil en Meaño. Foi elixido presidente do Centro Republicano de Meaño en febreiro de 1931. Militante do PSOE e da UGT, foi secretario do Centro Socialista de Meaño. Foi militante da Asociación de Traballadores do Ensino de Vigo. Alcalde de Meaño. Logo do golpe de Estado do 18 de xullo de 1936 agochouse na casa dun amigo da familia na Arousa. Topárono e foi detido. Paseado, o seu cadáver nunca apareceu.

## Vida persoal 
Casou con Casilda Nine Fernández, irmá de Segundo Nine Fernández.

## Notas 
## Véxase tamén 
### Bibliografía 
* Fajardo, Montse. "A herdanza que nunca roubou o fascismo". *Nós*, 10-1-2020, p. 26.
* 
### Ligazóns externas 
* El gabán acribillado del maestro Víctor Trabazo
Bully (grupo musical)

**Bully** é unha banda estadounidense de rock alternativo formada no ano 2013 en Nashville, Tennessee. Ata a data o grupo leva publicados dous álbums de estudio: *Feels Like* (2015) e *Losing* (2017).

## Historia 
Bully foi fundada pola nativa de Rosemount, Minnesota Alicia Bognanno, que realizou un grao de gravación de son na Middle Tennessee State University antes de conseguir unhas prácticas no estudio de Steve Albini Electrical Audio en Chicago. Bognanno comezou a gravar demos do seu propio material antes de mudarse a Nashville, Tennessee, onde traballou como enxeñeiro en Battle Tapes Recording e no local The Stone Fox. O seu segundo álbum, *Losing*, tamén foi gravado no estudio de Albini, facendo Bognanno as labores de enxeñeiro. O disco foi editado en 2017 sendo precedido polo sinxelo "Feel the Same".

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Peso monetario

: *Para outros artigos con títulos relacionados, véxase **Peso** e **Peso (moeda)***.
[miniatura|**Peso monetario** de [cristal con inscricións árabes (ano 743)]]
Un **peso monetario** (chamado tamén **ponderal monetario**) é un peso, xeralmente metálico ou de cristal, deseñado especificamente para comprobar o peso exacto dunha moeda e, deste xeito, detectar se esta foi recortada, se está gastada ou se se trata dunha falsificación.

Os pesos monetarios poden ter aspecto monetiforme e en ocasións amosan unha tipoloxía alusiva á moeda a cuxo peso se axustan.

## Historia 
[miniatura|[Estoxo de **pesos monetarios** de bronce correspondentes a diversas moedas dos séculos XVII e XVIII. Anveres, 1730.]]
O uso dos primeiros pesos monetarios, particularmente de cristal, asóciase á moeda tolemaica e á moeda bizantina. Tamén se coñece o seu uso na China Antiga.
[esquerda|miniatura|**Peso monetario** do baixo [Imperio Romano, coa inscrición EXAGIVM SOLIDI]]
Durante o baixo Imperio Romano, nas épocas dos emperadores Arcadio, Honorio, Teodosio II e Valentiniano III, os pesos monetarios comezaron a amosar a lenda EXAGIVM SOLIDI, unha expresión latina que se traduciu adoito como "o peso dun sólido", para intentar acabar coa práctica do recorte nesa moeda de ouro.

Na obra *De pretio solidi*, de Teodosio II e Valentiniano, indícase:

No entanto, os exemplares conservados destes pesos varían e algúns non alcanzan os 4,5 gramos dun sólido ordinario. Crese que estes ponderais máis lixeiros poden representar o peso máis baixo aceptable desta moeda de ouro, e que se usaron para retirar os sólidos de baixo peso da circulación e, xa que logo, manter un padrón mínimo de peso para que os sólidos circulasen ao seu valor completo.

Os ponderais islámicos foron introducidos en Gran Bretaña nos séculos IX e X, a través do pobo viquingo.

## Notas 
## Véxase tamén 
### Bibliografía 
* Borzone, P. (1988). *I pesi monetari di monete italiane. Catalogo delle Civiche Raccolte Numismatiche di Milano*. Comune di Milano.
* Borzone, P. (1988). *I pesi monetari di monete non italiane. Catalogo delle Civiche Raccolte Numismatiche di Milano*. Comune di Milano.
* De Palol Salellas, P. (1949). *Ponderales y exagia romanobizantinos en España*. En *Ampurias.* Nº 11. Páxinas 127-150.
* Garault, B. (2012). *Le Pesage Monétaire, Boîtes et poids de France du XVIIe au XIXe siècle*. Les Chevau-légers. París. ISBN  978-2916996479
* Houben, G. M. M. (1990). *5000 Years of Weights*. Houben. ISBN 9789110814332
* Mateu i Llopis, F. (1934). *Catȧlogo de los ponderales monetarios del Museo Arqueolȯgico Nacional*". Cuerpo Facultativo de Archiveros, Bibliotecarios y Arqueólogos. Madrid.
* Pommier A. (1999). *Poids monétaires. I. Poids pour monnaies de France*. Monnaie de Paris. París.
* Pommier A. (2000). *Poids monétaires. II. Poids pour monnaies non françaises*. Monnaie de Paris. París.
* Stevenson, S. W. et al. (1889). ''''. Londres.
Bushman's Revenge

'''Bushman's Revenge''' é unha banda norueguesa de jazz e rock progresivo formada no ano 2003 en Oslo.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Dead Cross

**Dead Cross** é un supergrupo estadounidense de hardcore punk formado no sur de California. A banda está composta polo guitarrista Michael Crain (Retox), o baixista Justin Pearson (The Locust, Head Wound City e Retox), o batería Dave Lombardo (Slayer e Fantômas) e o vocalista Mike Patton (Faith No More e Fantômas).

## Discografía 
### Álbums 
## Notas
Roberto III de Dreux

**Roberto III de Dreux** (chamado "*Gasteblé*"), nado en 1185 e finado en Braine o 3 de marzo de 1234, foi conde de Dreux e Braine. Era fillo de Roberto II, conde de Dreux, e de Iolanda de Coucy. 
## Traxectoria  
En 1212, loitou co seu irmán Pedro Mauclerc, baixo as ordes de Lois de Francia, fillo de Filipe II de Francia contra os ingleses. Defendeu a cidade de Nantes, pero foi feito prisioneiro durante unha saída. Despois da batalla de Bouvines, foi trocado polo conde de Salisbury. Participou na cruzada albixense e cercou Aviñón en 1226. Despois da morte de Lois VIII, foi un dos partidarios da rexente Branca de Castela.

Casou en 1210 con Leonor de Saint-Valery, señora de Saint-Valery-sur-Somme, filla de Tomé de Saint-Valery e de Adela de Ponthieu. Tiveron varios fillos:

* Iolanda de Dreux, casada con Hugo IV, duque de Borgoña. 
* Xoán I de Dreux, conde de Dreux. 
* Roberto I de Beu, señor de Beu e vizconde de Châteaudun. 
* Pedro, sacerdote.

## Véxase tamén 
### Bibliografía
* *Chronica Albrici Monachi Trium Fontium* 1229, MGH SS XXIII, p.&nbsp;852. 
* *Ex Chronico Fiscannensis Cœnobii*, RHGF, tomo XVIII, p.&nbsp;350. 
* *Willelmi Chronica Andrensis* 252, MGH SS XXIV, p.&nbsp;772. 
* *Annales of Dunstaplia*, p.&nbsp;139. 
* RHGF, tomo XXIII, *Ex Chronico Monasterii sancti Taurini Ebroicensis*, p.&nbsp;466. 
* *Dugdale Monasticon* IV, Stodely Nunnery, Oxfordshire, III, p.&nbsp;253. 
### Ligazóns externas 
* Robert III de Dreux na *Foundation for Medieval Genealogy*
Xoán I de Dreux

**Xoán I de Dreux**, nado en 1215 e finado en Nicosia en 1249, foi conde de Dreux e Braine. Era fillo de Roberto III, conde de Dreux, e de Leonor de Saint-Valery. 
## Traxectoria  
Armado cabaleiro por Lois IX de Francia, seguiuno durante varias guerras, primeiro contra os ingleses en Poitou (batalla de Taillebourg en 1242), logo durante a sétima cruzada en 1249. Morreu durante unha escala no Reino de Chipre.

Casou en 1240 con María de Borbón-Dampierre, filla de Arquimbaldo VIII o Grande, señor de Borbón e Beatriz de Montluçon. Tiveron varios fillos:

* Roberto IV de Dreux, conde de Dreux, de Braine e señor de Montfort. 
* Iolanda, casada con Amalrico II, señor de Craon, e despois con Xoán II de Trie, conde de Dammartin. 
* Xoán, templario.

## Notas 
## Véxase tamén 
### Ligazóns externas
* Xoán I de Dreux na *Foundation for Medieval Genealogy*